[{"text_idx": "#000003", "text": "Cysylltodd yr LDT a\u0302 QLC am eu cymorth yn gynnar yn y broses gan fod y ti\u0302m yn awyddus i sicrhau bod y rhaglen waith newydd hon yn mabwysiadu dull sy\u2019n canolbwyntio ar yr unigolyn a bod ganddi bwyslais ar ddysgu."}, {"text_idx": "#000004", "text": "Cynlluniodd QLC gyfres o weithdai a oedd yn canolbwyntio ar ddull Systemau Dysgu Dynol (HLS). Mae\u2019n rhoi arweiniad i feddwl yn feirniadol a gweithredu, yn hytrach na model neu fframwaith anhyblyg. Mae ei egwyddor ddysgu ganolog yn darparu lens archwiliadol i sefydlu arbrofion ar raddfa fach sy\u2019n helpu i alluogi newid ar raddfa fawr."}, {"text_idx": "#000005", "text": "Er nad yw\u2019n ddull arbennig o newydd, mae ei sylfaenwyr, yn o\u0302l y disgwyl, yn dal i ddysgu am sut y gellir ei ddefnyddio ar draws sectorau. Roedd y ti\u0302m QLC yn ymgysuro yn y didwylledd hwn i arwain eu dull archwiliadol eu hunain wrth ddefnyddio HLS am y tro cyntaf."}, {"text_idx": "#000006", "text": "Bwriad y gyfres o weithdai oedd sbarduno chwilfrydedd a chreadigrwydd. Er mwyn meithrin egni creadigol y ti\u0302m, dewiswyd lleoliad y gyfres o weithdai (Parc Gwledig Bryngarw) yn benodol i ddarparu noddfa i\u2019r dychymyg ac ymdeimlad o wahanu oddi wrth amgylchedd gwaith swyddfa. Daeth \u2018cerdded a siarad\u2019 adfyfyriol a chymryd ysbrydoliaeth gan fyd natur yn gonglfeini i drafodaethau beirniadol."}, {"text_idx": "#000008", "text": "Daeth yn amlwg yn gyflym y byddai dull HLS o fudd i bob aelod ti\u0302m ar draws y rhaglen waith anableddau dysgu gyfan, o ystyried ei bwyslais ar rannu dysgu o fewn ac ar draws systemau."}, {"text_idx": "#000010", "text": "Mae fy nhaith HLS wedi fy ngalluogi i fod yn fwy adfyfyriol fel unigolyn, gan feddwl beth yw fy ngwerthoedd craidd a sut mae hyn yn trosi i\u2019r ffordd yr wyf yn datblygu ac yn cynnal perthnasoedd a chysylltiadau yn y gwaith. Mae hefyd wedi fy ngalluogi i fyfyrio ar sgyrsiau \u2018anghyfforddus\u2019 ac i feddwl am sut rydw i\u2019n dysgu fel unigolyn a sut rydw i\u2019n ceisio rhannu fy nysgu ar draws fy rhwydweithiau.\u201d"}, {"text_idx": "#000011", "text": "Aeth partneriaid yn Llywodraeth Cymru (LlC) i\u2019r gweithdy cyntaf hefyd. Dywedodd Rebecca: \u201cBydd y camau nesaf yn cynnwys sesiwn adborth gyda LlC i amlygu sut y bydd HLS yn llywio gweithgareddau\u2019r LDT yn y dyfodol. Bu llawer o egni a meddwl creadigol o fewn y ti\u0302m, ac o ran y camau nesaf, rydym wedi cael trafodaethau gyda QLC mewn perthynas a\u0302 chymorth parhaus i\u2019n helpu i roi rhai o\u2019n syniadau ar waith.\u201d"}, {"text_idx": "#000018", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]